Pant held in dramatiese sege | Netwerk24
Boycott looi Engelse vir swak spankeuse
Terwyl dit steeds gons oor die toestand van die kolfblad in Ahmedabad en of dit geskik was vir toetskrieket, is dit ook waar dat Engeland homself in die voet geskiet het voor die derde toets teen Indië.
19 Januarie 2021 11:01
Rishabh Pant het met 'n kolfaanslag wat aan T20-krieket herinner die Indiese krieketspan tot 'n roemryke oorwinning in die bepalende vierde toets teen Australië in Brisbane gevoer.
Vergeet van sosiale distansiëring! Rishahb Pant word deur 'n Indiese spanmaat omhels nadat hy Dinsdag sy span tot 'n dramatiese toets- en reekssege oor Australië help voer het. Foto: Getty Images
Dié paaltjiewagterkolwer het Dinsdag met 'n onoorwonne beurt van 89 lopies van 138 balle help toesien dat Indië die wenteiken van 328 lopies kort voor die einde van die laaste dag se spel bereik. Indië se oorwinning met drie paaltjies het aan hom 'n reekssege met 2-1 besorg.
Indië is die eerste span sedert die Wes-Indiese Eilande in 1988 wat Australië op die Gabba kon klop.
Pant en sy kolfmaats het 'n verstommende 145 lopies ná die teepouse gemoker en die wenlopies – 'n Pant-grenshou van Josh Hazlewood se boulwerk af – het gekom met nog 18 balle oor in die reeks.
Voor Pant het Shubman Gill (91 lopies) en Cheteshwar Pujara (56 van 211 balle) ook heldhaftige beurte gespeel en die tafel vir Pant se heldedade gedek.
The moment when FORTRESS GABBA was conquered ?? #AUSvIND pic.twitter.com/IxZeRhs9kO
Indië het die Border-Gavaskar-trofee behou nadat hy Australië twee seisoene gelede ook in Australië getroef het.
Wat dié reeksoorwinning besonder merkwaardig maak, is dat Indië vir drie van die toetse sonder sy inspirerende kaptein en lopiemasjien, Virat Kohli (vaderskapverlof), was en boonop drie van sy mees ervare snelboulers aan beserings afgestaan het.